C 31/16
EL
Επίσημη Εφημερίδα της Ευρωπαϊκής Ένωσης
21.1.2022
ΛΟΙΠΕΣ ΠΡΑΞΕΙΣ
ΕΥΡΩΠΑΪΚΗ ΕΠΙΤΡΟΠΗ Δημοσίευση κοινοποίησης σχετικά με την έγκριση τυπικής τροποποίησης προδιαγραφών προϊόντος για ονομασία στον αμπελοοινικό τομέα σύμφωνα με το άρθρο 17 παράγραφοι 2 και 3 του κατ’ εξουσιοδότηση κανονισμού (ΕΕ) 2019/33 της Επιτροπής (2022/C 31/10)
Η παρούσα κοινοποίηση δημοσιεύεται σύμφωνα με το άρθρο 17 παράγραφος 5 του κατ’ εξουσιοδότηση κανονισμού (ΕΕ) 2019/33 της Επιτροπής (1)
ΚΟΙΝΟΠΟΙΗΣΗ ΤΗΣ ΕΓΚΡΙΣΗΣ ΤΥΠΙΚΗΣ ΤΡΟΠΟΠΟΙΗΣΗΣ
«Barbera d’Alba» PDO-IT-A1068-AM04 Ημερομηνία της κοινοποίησης: 21 Οκτωβρίου 2021 ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ ΤΗΣ ΕΓΚΡΙΘΕΙΣΑΣ ΤΡΟΠΟΙΗΣΗΣ 1.
Barbera d’Alba — Ορισμός της υποπεριοχής Castellinaldo Εντός της οριοθετημένης γεωγραφικής περιοχής της ΠΟΠ «Barbera d’Alba» ορίζεται η υποπεριοχή «Castellinaldo», μια εξαιρετικά κατάλληλη περιοχή με ιδιαίτερα χαρακτηριστικά, η οποία περιλαμβάνεται στις προδιαγραφές προϊόντος της ΠΟΠ Barbera d’Alba από συστάσεώς της και η οποία είναι παραδοσιακά τόσο γνωστή, ώστε από τις αρχές του 20ου αιώνα στην εν λόγω περιοχή παράγονταν οίνοι με την ένδειξη Barbera Castellinaldo και αργότερα, τη δεκαετία του’90, οι παραγωγοί οργανώθηκαν σε ένωση για την παραγωγή οίνων ΠΟΠ με αυστηρότερες προδιαγραφές.
Η επικράτεια της υποπεριοχής «Castellinaldo» οριοθετείται ρητά και περιλαμβάνει τον δήμο Castellinaldo d’Alba, καθώς και τμήμα των δήμων Vezza d’Alba, Canale, Priocca, Magliano Alfieri, Castagnito και Guarene της επαρχίας Cuneo.
Οι ρυθμίσεις που αφορούν την υποπεριοχή Castellinaldo αναπτύσσονται στο τέλος των προδιαγραφών της Barbera d’Alba και περιλαμβάνουν αυστηρότερους όρους που αποσκοπούν στην ανάδειξη των ιδιαίτερων χαρακτηριστικών της.
Εδώ το έδαφος είναι λιγότερο αμμώδες και μοιάζει με το έδαφος στη δεξιά όχθη του ποταμού Tanaro.
Από μορφολογική άποψη, οι λόφοι είναι πολύ ηπιότεροι από της υπόλοιπης περιοχής της ΠΟΠ και με χαμηλότερη περιεκτικότητα σε άμμο, η οποία αντισταθμίζεται από την παρουσία αργίλου (Marne di Sant’Agata Fossili Laminate ή ανώτερο τορτόνιο).
Η υποπεριοχή αντιπροσωπεύει περίπου το 20 % της περιοχής της ΠΟΠ Barbera d’Alba, δηλαδή δυνητική έκταση 207 εκταρίων με δυνητική παραγωγή περίπου 1 837 000 φιαλών.
Οι τροποποιήσεις επηρεάζουν τα άρθρα 1 και 9 των γενικών προδιαγραφών προϊόντος της ΠΟΠ (διάταξη για την υποπεριοχή Castellinaldo και προσθήκη του δεσμού αντίστοιχα), καθώς και τις ενότητες: 4.
Περιγραφή των οίνων· 5.Οινολογικές πρακτικές, σημείο 5.1 Ειδικές οινολογικές πρακτικές και σημείο 5.2 Μέγιστες αποδόσεις· 6.
Περιοχή παραγωγής σταφυλιών 8.
Δεσμός με το περιβάλλον
2.
Περιοχή παραγωγής σταφυλιών — Για μεγαλύτερη σαφήνεια, η οριοθέτηση της περιοχής παραγωγής των σταφυλιών της ΠΟΠ Barbera d’Alba που περιέχεται στις προδιαγραφές προϊόντων αναδιατυπώνεται λεπτομερέστερα, διότι η υφιστάμενη περιγραφή ήταν υπερβολικά γενική.
Η τροποποίηση αυτή έχει τυπικό χαρακτήρα και δεν συνεπάγεται καμία αλλαγή στην οριοθέτηση της γεωγραφικής περιοχής. — Επιπλέον προστίθεται η περιγραφή της οριοθέτησης της περιοχής παραγωγής σταφυλιών της ΠΟΠ Barbera d’Alba υποπεριοχή Castellinaldo.
(1) ΕΕ L 9 της 11.1.2019, σ.
2.